Austraalia lahtised meistrivõistlused tennises

**Austraalia lahtised meistrivõistlused** (ingliskeelne lühinimetus *Australian Open*) on tenniseturniir, mis toimub igal aastal jaanuaris. 

Austraalia lahtised meistrivõistlused on tenniseturniir, mis toimub igal aastal jaanuari kahel viimasel nädalal Austraalias Melbourne'is. Turniir on esimene igal aastal korraldatavast neljast suure slämmi turniirist. See eelneb Prantsusmaa lahtistele meistrivõistlustele (French Open), Suurbritannia lahtistele meistrivõistlustele (Wimbledoni turniir) ja USA lahtistele meistrivõistlustele (US Open). Turniiril peetakse meeste ja naiste üksikmängud; meeste ja naiste paarismängud ning segapaarismängud; juunioride meistrivõistlused ja ratastoolidel võistlused, legendide võistlused ja näidiskohtumised. Enne 1988. aastat mängiti see muruväljakutel, kuid sellest ajast alates on Melbourne'i pargis kasutatud kolme tüüpi kõvakattega pindu: rohelist värvi Rebound Ace aastani 2007, sinist Plexicushioni aastatel 2008–2019 ja sinist GreenSetit alates 2020. aastast. 

## Ajalugu
Tennist mängitakse Austraalias 1880. aastast, kuid oma tenniseliit loodi alles 25 aastat hiljem ning seetõttu peeti esimesed Austraalia meistrivõistlused 1905. aastal. Esimest korda 1905. aastal Austraalia meistrivõistlustena korraldatud Austraalia lahtised meistrivõistlused on kasvanud suurimaks iga-aastaseks spordiürituseks lõunapoolkeral. Hüüdnimega "õnnelik slämm"  ja sageli viidatud kui "Aasia / Vaikse ookeani piirkonna suur slämm" on see kõige rohkem külastatud suure slämmi turniir, näiteks 2019. aasta võistlusi külastas seal üle 780 000 inimese. See oli ka esimene suure slämmi turniir, kus korraldati mäng siseruumides niiske ilma või äärmise kuumuse tõttu. Selle kolm väljakut – peaväljak Rod Laver Arena, Melbourne Arena ja Margaret Court Arena – on varustatud avatavate katustega.

Naised said õiguse tenniseturniiril osaleda 1922. aastal. 

Algul toimusid turniirid muruväljakul, tänapäeval on mindud üle asfaltväljakule. Korduvalt on muudetud ka turniiri toimumise kohta, viimasel ajal toimuvad need Melbourne'is.

## Austraalia lahtiste meistrivõistluste võitjad

*Austraalia lahtiste meistrivõistluste meistrid võistluste kaupa:*

* Meeste üksikmäng
* Naiste üksikmäng
* Meeste paarismäng
* Naiste paarismäng
* Segapaarismäng
### 2020. aasta võitjad ja tulemused

File:Novak Djokovic Volley 01.jpg|Novak Djokovic on meeste üksikmängu võitja. See oli tema 17. suure slämmi turniiri võit ja tema kaheksas koht Austraalia lahtistel meistrivõistlustel
File:Kenin RG19 (7) (48199245357).jpg|Sofia Kenin võitis naisüksikmängu
File:Ram RG18 (9) (28110272897).jpg|Rajeev Ram võitis meeste paarismängu
File:Salisbury WMQ16 (4) (27595810773).jpg|Joe Salisbury võitis meeste paarismängu
File:Babos WMQ19 (4).jpg|Tímea Babos võitis naiste paarismängu
File:Kristina Mladenovic - Roland-Garros 2013 cropped - 002.jpg|Kristina Mladenovic võitis naiste paarismängu
File:Krejcikova RG15 (13) (19119995950).jpg|Barbora Krejčíková võitis segapaarismängu
File:Mektic WM17 (30) (35379342983).jpg|Nikola Mektić võitis segapaarismängu


## Eesti tennisistide saavutused

Eestlaste parimad saavutused Austraalia lahtistel meistrivõistlustel on Anett Kontaveidi jõudmine 2020. aastal veerandfinaali ja 2018. aastal neljandasse ringi ning Kaia Kanepi jõudmine 2009. ja 2018. aastal kolmandasse ringi. Meestest on esimesse ringi jõudnud Andres Võsandi 1990. aastal ning Jürgen Zopp 2012. aastal.

2020. aastal jõudis Anett Kontaveit (WTA 31.) esimest korda suure slämmi tenniseturniiril kaheksa parema sekka, kus pidi Austraalia lahtiste meistrivõistluste veerandfinaalis tunnistama maailma edetabeli kolmandal real paikneva rumeenlanna Simona Halepi 6:1, 6:1 paremust.

## Vaata ka
* Prantsusmaa lahtised meistrivõistlused tennises
* USA lahtised meistrivõistlused tennises
* Wimbledoni turniir

## Välislingid
*Australian Openi koduleht